b'\n_START_ARTICLE_\nOlav Keerberg\n_START_PARAGRAPH_\nOlav Keerberg (17. aprill 1935 Tartu \xe2\x80\x93 4. november 2015) oli eesti taimef\xc3\xbcsioloog._NEWLINE_Ta l\xc3\xb5petas 1957. aastal Tartu Riikliku \xc3\x9clikooli teoreetilise f\xc3\xbc\xc3\xbcsika eriala._NEWLINE_Ta t\xc3\xb6\xc3\xb6tas 1957\xe2\x80\x932004 Harkus, Eksperimentaalbioloogia Instituudis, algul insenerina ja nooremteadurina, 1972\xe2\x80\x932004 taimef\xc3\xbcsioloogia osakonna juhatajana._NEWLINE_Ta uuris fotos\xc3\xbcnteesi, kasutades s\xc3\xbcsiniku radioaktiivse isotoobi \xc2\xb9\xe2\x81\xb4C metoodikat._NEWLINE_1972. aastal kaitses ta Moskvas NSV Liidu Teaduste Akadeemia K. Timirjazevi nimelises Taimef\xc3\xbcsioloogia Instituudis bioloogiateaduste kandidaadi kraadi v\xc3\xa4itekirjaga "\xd0\x98\xd0\xbd\xd1\x82\xd0\xb5\xd0\xbd\xd1\x81\xd0\xb8\xd0\xb2\xd0\xbd\xd0\xbe\xd1\x81\xd1\x82\xd1\x8c \xd1\x81\xd0\xb2\xd0\xb5\xd1\x82\xd0\xb0 \xd0\xba\xd0\xb0\xd0\xba \xd1\x84\xd0\xb0\xd0\xba\xd1\x82\xd0\xbe\xd1\x80 \xd1\x80\xd0\xb5\xd0\xb3\xd1\x83\xd0\xbb\xd1\x8f\xd1\x86\xd0\xb8\xd0\xb8 \xd1\x84\xd0\xbe\xd1\x82\xd0\xbe\xd1\x81\xd0\xb8\xd0\xbd\xd1\x82\xd0\xb5\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb3\xd0\xbe \xd0\xbc\xd0\xb5\xd1\x82\xd0\xb0\xd0\xb1\xd0\xbe\xd0\xbb\xd0\xb8\xd0\xb7\xd0\xbc\xd0\xb0 \xd1\x83\xd0\xb3\xd0\xbb\xd0\xb5\xd1\x80\xd0\xbe\xd0\xb4\xd0\xb0" (Valguse intensiivsus kui s\xc3\xbcsiniku fotos\xc3\xbcnteetilise metabolismi regulatsiooni tegur). 1989. aastal kaitses ta samas instituudis bioloogiateaduste doktori kraadi v\xc3\xa4itekirjaga "S\xc3\xbcsiniku fotos\xc3\xbcnteetilise metabolismi kvantitatiivsed karakteristikud"._NEWLINE_Alates 2005. aastast kuni surmani t\xc3\xb6\xc3\xb6tas ta Eesti Maa\xc3\xbclikooli p\xc3\xb5llumajandus- ja keskkonnainstituudis, algul taimef\xc3\xbcsioloogia osakonna juhatajana, hiljem erakorralise vanemteadurina.'